23.2.2023
MT
Il-Ġurnal Uffiċjali tal-Unjoni Ewropea
L 58/2041 SERVIZZ EWROPEW GĦALL-AZZJONI ESTERNA
KAPITOLU 2 2 — NEFQA OPERATTIVA OĦRA (ikompli)
225
(ikompli)
2250
(ikompli) — Diversi proġetti jistgħu jitmexxew b'mod parallel mal-istudju sabiex jiġu ttestjati karatteristiċi possibbli talAkkademja Diplomatika Ewropea fil-prattika u jiġi evalwat l-impatt tagħhom u jiġi infurmat l-istudju, bħal kors pilota tal-Akkademja Diplomatika Ewropea / sessjoni ta' prattika li tikkonsisti fi programm pilota residenzjali ta' xahrejn għal grupp ta' 60 rekluta u diplomatiċi apprendisti magħżula mill-Istati Membri u l-istituzzjonijiet talUnjoni; u “Erasmus għad-Diplomatiċi” li jippermetti li madwar 60 diplomatiku żagħżugħ fl-ewwel snin tas-servizz tagħhom, iqattgħu sa xahrejn fis-Servizz Barrani ta' Stat Membru ieħor jew fis-SEAE, inkluż f'delegazzjoni talUnjoni magħżula b'mod aleatorju.
Dan il-kors pilota “Erasmus għad-Diplomatiċi” jista' wkoll jesplora l-possibbiltà għall-persunal tas-SEAE biex iqatta' sa xahrejn fi Kwartier Ġenerali ta' Stat Membru differenti min nazzjonalità tagħhom.
Jekk dawn il-korsijiet pilota jirnexxu, dawn jistgħu jwasslu għal programm akkademiku ta' sena.
Il-proġett pilota se jkun jista' jiffinanzja l-istudju, taħt il-kundizzjonijiet attwali, tal-ħolqien ta’ Akkademja Diplomatika Ewropea bħal din, u t-tmexxija ta' dawn iż-żewġ korsijiet pilota kif deskritt hawn fuq.
L-estensjoni tal-proġett pilota b’sena se tipprovdi bażi aktar solida, u b’hekk tiżgura s-sostenibbiltà tal-proġett.
L-għan tat-tieni fażi tal-proġett pilota se jkun doppju: — Permezz ta’ estensjoni tal-istudju, jiġu pprovduti analiżi u għażliet ulterjuri għall-ħolqien ta’ Akkademja Diplomatika Ewropea billi tiġi pprovduta analiżi tal-ħtiġijiet ta’ taħriġ, u billi tingħata ħarsa b’mod partikolari lejn gruppi fil-mira ta’ akkademja futura, inkluża l-possibbiltà li dawk interessati jsiru diplomatiċi tal-Unjoni fil-futur li mhumiex diplomatiċi ta’ Stat Membru.
L-istudju għandu janalizza wkoll it-tħejjija għal dħul possibbli fis-SEAE u d-delegazzjonijiet tal-Unjoni. — Tiġi organizzata t-tieni sena akkademika pilota (b'segwitu għal dik prevista fl-ewwel fażi tal-proġett pilota), sabiex jiġu inkorporati r-riżultati tagħha, fir-rigward tad-dimensjoni tal-parteċipazzjoni tad-diplomatiċi tal-Istati Membri fl-Akkademja Diplomatika Ewropea futura.
Il-parteċipanti għandhom, fil-prinċipju, bħal matul l-ewwel fażi, ikunu madwar 60 diplomatiku trainee u rekluta mill-Istati Membri u l-istituzzjonijiet tal-Unjoni.
B’din it-tieni sena, iż-żewġ elementi tal-proġett pilota, jiġifieri l-istudju u l-programm akkademiku pilota kif imsemmi hawn fuq, għandhom jipprovdu l-bażi ta’ evidenza u analiżi robusti meħtieġa dwar l-istruttura legali u amministrattiva, il-mudell ta’ implimentazzjoni, il-korpi governattivi u r-rekwiżiti baġitarji għal Akkademja Diplomatika Ewropea futura.
L-eżiti tal-analiżi għandhom jirreferu wkoll għall-postijiet possibbli għall-Akkademja Diplomatika Ewropea, li tista' tkun lokalizzata f’istituzzjonijiet ta’ taħriġ akkademiku u diplomatiku eżistenti differenti fl-Unjoni, li huma speċjalizzati ħafna fl-azzjoni esterna tal-Unjoni, sabiex tiġi sfruttata l-esperjenza akkademika u prattika tagħhom fil-qasam.
Bażiġuridika
Proġett pilota skont it-tifsira tal-Artikolu 58(2) tar-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014 / UE u li jħassar ir-Regolament (UE, Euratom) Nru 966/2012 (ĠU L 193, 30.7.2018 p.1).